
Deddfwriaeth a Pholisi

· O ran deddfwriaeth, mae Mesur y Gymraeg (Cymru) 2011 yn gosod cyfrifoldeb statudol ar gyrff i sicrhau neu weithio tuag at sicrhau nad yw’r Gymraeg yn cael ei thrin yn llai ffafriol na’r Saesneg. Fe wneir hyn trwy’r Safonau Iaith Gymraeg a osodir arnynt gan Gomisiynydd y Gymraeg. Ond mae bylchau a gwendidau yn perthyn i Safonau’r Gymraeg sy’n lleihau hawliau unigolion i dderbyn gwasanaethau wyneb yn wyneb trwy’r Gymraeg.
· Mae Deddf Gwasanaethau Cymdeithasol a Llesiant (Cymru) 2014 yn cryfhau trefniadau cyd-weithio aml-asiantaeth yn y sector iechyd a gofal trwy osod dyletswydd statudol ar awdurdodau lleol  i ‘wneud trefniadau i hyrwyddo cydweithrediad gyda’u partneriaid perthnasol ac eraill mewn perthynas ag oedolion sydd ag anghenion am ofal a chymorth, gofalwyr a phlant’. Mae’r ddeddf hefyd yn gosod dyletswydd ar awdurdodau lleol, byrddau iechyd a phartneriaid eraill i ‘roi sylw i nodweddion, diwylliant a chredoau’r unigolyn (gan gynnwys, er enghraifft, iaith). 
· Mae Deddf Llesiant Cenedlaethau’r Dyfodol (Cymru) 2015 yn gosod cyfrifoldeb statudol trosfwaol ychwanegol ar Awdurdodau Lleol, Byrddau Iechyd Lleol, Iechyd Cyhoeddus Cymru ac Ymddiriedolaeth GIG Felindre i gyfrannu tuag at Gymru lle mae’r ‘Gymraeg yn ffynnu’ a ‘Chymru iachach’. 

Strategaethau, Fframweithiau a Safonau Iechyd a Gofal

· Caiff egwyddorion y deddfau uchod eu hymgorffori mewn nifer o strategaethau a fframweithiau sy’n ffurfio cyd-destun i Fframwaith Strategol Mwy na Geiriau (Llywodraeth Cymru, 2012, 2016, 2022). 
· Gweledigaeth Llywodraeth Cymru yn ei Fframwaith Strategol Mwy na geiriau (LLC, 2012) oedd y byddai siaradwyr Cymraeg yn derbyn gwasanaethau iechyd a gofal sy’n bodloni eu hanghenion fel rhan naturiol o’u gofal, gyda  phwyslais cynyddol ar weithredu ‘cynnig rhagweithiol’ o wasanaethau Cymraeg. Golyga hyn fod angen newid diwylliant o fewn y sector wrth symud y cyfrifoldeb am sicrhau gwasanaethau addas oddi ar ysgwyddau’r defnyddiwr i’r darparwr. 
· Erbyn 2016, roedd peth cynnydd i’w weld o ran codi ymwybyddiaeth iaith ar draws y sector ond parhau’n fratiog oedd y ddarpariaeth Gymraeg, yn ôl Adroddiadau Monitro Mwy na geiriau a thystiolaeth defnyddwyr, gyda  diffygion sylweddol yn ymddangos o ran prif-ffrydio'r fframwaith i gynlluniau darparu gwasanaeth. Am hynny, rhoddwyd sylw penodol o fewn Fframwaith Strategol Olynol Mwy na geiriau (LLC 2016) ar geisio sicrhau dull mwy integredig o ddarparu gwasanaethau Cymraeg wrth ganolbwyntio ar y saith elfen benodol sy’n sail ar gyfer gweithredu’r ‘cynnig rhagweithiol’. 
· Yn sgil cyflwyno Safonau’r Gymraeg i’r sector yn 2019, rhoddwyd hwb i Mwy na geiriau wrth i lawer o’i amcanion adlewyrchu’r gofynion statudol. Roedd disgwyl y byddai hyn yn arwain yn ei dro at brosesau monitro a fydd yn cynnig ystod fwy eang o ddata dibynadwy ynghylch cyflwr y ddarpariaeth ddwyieithog gan sicrhau sail gadarn ar gyfer cyflwyno gwelliannau i’r dyfodol.  
· Serch hynny, mae Adroddiad Gwerthuso Mwy na Geiriau (LLC, 2021) yn cadarnhau pryderon cynyddol am y diffyg cynnydd i gyflawni amcanion y strategaeth, gan adlewyrchu’r ffaith bod y Gymraeg yn parhau i fod yn ymylol i ddarpariaeth gwasanaethau. Er bod sawl dogfen bolisi bellach yn cydnabod bod derbyn gofal trwy'r Gymraeg yn fater o angen clinigol i lawer, prin y gosodir yr egwyddor hon yn ganolog wrth ymdrin â materion megis gwella ansawdd, lleihau risg, cynllunio'r gweithlu, caffael gwasanaethau a phwrcasu systemau TG. 
· Amser a ddengys os bydd Fframwaith Strategol Mwy na Geiriau Cynllun Pum Mlynedd 2022-7 (LlC, 2022) yn llwyddo i’r perwyl hyn.
· Symud Cymru Ymlaen: Y Rhaglen Lywodraethu 2016-2021 a Ffyniant i Bawb – y strategaeth genedlaethol (LlC, 2017) sy’n gosod cyfeiriad Llywodraeth Cymru ar gyfer gwreiddio amcanion Deddf Llesiant Cenedlaethau’r Dyfodol o ran ‘darparu gwasanaethau iechyd a gofal o safon’ a ‘datblygu cymunedau, diwylliant ac iaith sy’n gydnerth’. 
· Mae’r strategaeth Cymraeg 2050: miliwn o siaradwyr (LlC, 2017) yn cydnabod yr her o ddarparu’r Cynnig Rhagweithiol sy’n gonglfaen i weithrediad Mwy na Geiriau (LlC, 2012) o ystyried bod bron i 200,000 o staff gan y GIG, gwasanaethau cyhoeddus a gwasanaethau gyda’i gilydd a bod cleifion yn cysylltu gyda’r GIG yn unig 20 miliwn o weithiau’r flwyddyn. Er hynny, noda’r strategaeth bod y nifer o staff a’r lefel uchel o ryngweithio gyda’r cyhoedd yn golygu bod potensial uchel i’r sector wneud cyfraniad gwerthfawr i nod Cymraeg 2050.
· Mae Cymru Iachach: ein Cynllun Iechyd a Gofal Cymdeithasol (LlC,2018) yn ymateb i argymhellion yr Adolygiad Seneddol o Iechyd a Gofal Cymdeithasol yng Nghymru ac yn gosod y cyfeiriad ar gyfer gwedd newid darpariaeth gwasanaethau iechyd a gofal cymdeithasol dros y tymor hir. “Mae ailbennu gogwydd gwasanaethau at fodel sy’n fwy cymunedol, yn fwy cyd-gysylltiedig ac yn canolbwyntio’n fwy ar yr unigolyn yn rhoi cyfle i fyrddau iechyd a sefydliadau gofal cymdeithasol ailystyried  y ffyrdd y maent yn diwallu anghenion eu poblogaethau o ran y Gymraeg, a chymryd camau i sefydlu a hybu defnydd o’r Gymraeg trwy fodelau gofal newydd y byddant i gyd yn eu datblygu ar lefel ardal leol yn y dyfodol.’
· Mae Cynllun Cyflawni Law yn Llaw at Iechyd Meddwl (LlC, 2019) yn cydnabod bod ‘ymdrechion parhaus i gynyddu’r ddarpariaeth Gymraeg yn hanfodol er mwyn cyflawni’r weledigaeth a fynegir yn Mwy na geiriau.’ Ymhellach, mae’n datgan fod y ‘gweithredoedd hyn yn cefnogi gwelliannau parhaus ond dylai pob cam gweithredu gael ei ystyried yng nghyd-destun y Gymraeg.’ 
· Mae Cymru Iachach: Strategaeth Gweithlu ar gyfer Iechyd a Gofal Cymdeithasol (AaGIC/Cyngor Gofal, 2020) yn ymrwymo i ‘ddatblygu canllawiau cynllunio’r gweithlu ar gyfer nodi a datblygu sgiliau iaith Gymraeg yn y gweithlu iechyd a gofal cymdeithasol’.
· Mae Canllawiau Statudol Dyletswydd Ansawdd 2023 a Safonau Ansawdd Iechyd a Gofal 2023 (LLC, 2023) yn gosod y Gymraeg yn y meysydd ansawdd, er enghraifft mae ‘dewis iaith’ yn rhan o’r maes ‘teg’ (para 6.4.5), ac mae hynny’n cynnwys y Gymraeg yn ogystal ag ieithoedd tramor ac Iaith Arwyddion Prydain. Mae’r Gymraeg hefyd yn rhan greiddiol o’r maes ‘person-ganolog’ gan roi pobl wrth graidd y broses o wneud penderfyniadau gyda’r nod o sicrhau bod siaradwyr Cymraeg yn derbyn gwasanaethau gofal iechyd yn eu hiaith gyntaf. Ceir adran benodol yn y canllawiau ar y Gymraeg sy’n cyfeirio at bwysigrwydd Mwy na Geiriau ac mae’n esbonio sut y mae’n rhaid ystyried gofynion y Gymraeg drwy lens y Safonau Ansawdd Iechyd a Gofal, a sut y maent yn rhan hanfodol o’r system reoli ansawdd.

Tystiolaeth Ymchwil

· Canolbwynt gwasanaethau iechyd a gofal yw gofalu am bobl fel unigolion a gosod y defnyddiwr wrth galon y gofal hwnnw. Yng nghyd-destun dwyieithog Cymru, dim ond trwy gyfrwng y Gymraeg y gall llawer o bobl egluro’n effeithiol beth yw eu hanghenion gofal, yn enwedig pan fyddant mewn sefyllfa fregus. Am hynny, mae darparu gwasanaethau trwy’r Gymraeg yn allweddol ar gyfer sicrhau diogelwch ac ansawdd y gwasanaethau hyn. Er hynny, ceir tystiolaeth gynyddol fod y ddarpariaeth Gymraeg yn anghyson, diffygiol ac annigonol (Misell, 2000; Madoc-Jones, Prys, 2010; 2004; Iaith, 2012; CYG, 2014; CYG/Cymdeithas Alzheimer Cymru, 2018; Hughes, 2018; Griffiths 2020; George, 2021). Gall y fath rwystrau amharu’n sylweddol ar brofiadau unigolion, eu deilliannau iechyd a’u lles, fel y dengys y dystiolaeth ryngwladol ehangach (Jacobs et al, 2006; Schwei et al, 2016; De Moissac a Bowen, 2018; Seale et al, 2022; Bayram a Sakarya, 2023.
· Misell (2000) a luniodd yr adroddiad cyntaf o’i fath ar gyflwr ein gwasanaethau iechyd a gofal cymdeithasol o ran diwallu anghenion siaradwyr Cymraeg. Ar sail gwaith ymchwil cynhwysfawr, datgelodd  fod:
· Y Gymraeg yn anweladwy wrth gynllunio a darparu gwasanaethau iechyd a gofal cymdeithasol gan arwain at  ddiffygion sylfaenol yn y ddarpariaeth ar gyfer siaradwyr Cymraeg.
· Darparwyr yn diystyri anghenion iaith defnyddwyr gan fygwth diogelwch, ansawdd ac effeithiolrwydd eu gofal a’u gosod dan anfantais wirioneddol.
· Hyn yn neilltuol o wir am y bobl hynny sy’n derbyn therapi iaith a lleferydd ac am nifer o grwpiau bregus, sef pobl â phroblemau iechyd meddwl, pobl ag anableddau dysgu, pobl hŷn a phlant bach.
· Yn sgil argymhellion Misell (2000), sefydlodd LLC dasglu ar gyfer hyrwyddo’r Gymraeg mewn gwasanaethau iechyd a gofal cymdeithasol. Fodd bynnag,  parhau mae’r dystiolaeth hyd heddiw ynghylch cyflwr annigonol y ddarpariaeth a’r risg i ddefnyddwyr, fel y nodir isod:
· Gyda ffocws penodol ar wasanaethau iechyd a gofal ar gyfer pobl gyda salwch meddwl, dangosodd  Madoc-Jones (2004) fod bod yn ddwyieithog yn llunio profiadau siaradwyr Cymraeg yn sylweddol. Casglwyd mai diffygiol oedd y gwasanaethau bryd hynny i ddiwallu eu hanghenion.
· Adroddodd Prys (2010) ar y sefyllfa annigonol o fewn y trydydd sector lle mae diffyg gwasanaethau Cymraeg yn achosi defnyddwyr i dderbyn gwasanaeth trwy’r Saesneg er eu bod yn ymwybodol o’r manteision o gael darpariaeth Gymraeg. Anaml y cynigir dewis iaith i siaradwyr Cymraeg, ac mae'n annhebygol y byddant yn gwrthwynebu oherwydd eu bod yn agored i niwed.
· Er mwyn sefydlu’r dystiolaeth ar gyfer datblygu MNG, bu Iaith (2012) yn adrodd ar gasglu tystiolaeth am brofiadau siaradwyr Cymraeg o ystod eang o wasanaethau iechyd a gofal. Cafwyd canfyddiadau pellgyrhaeddol sy’n atgyfnerthu’r dystiolaeth flaenorol am ddiffyg gwasanaethau dwyieithog, gan beryglu ansawdd y gofal ac effeithio’n niweidiol ar ddefnyddwyr o bod oed.
· Wrth ddadansoddi set o ddata meintiol, dangosodd Owen a Morris (2012) nad yw cleifion Cymraeg yn derbyn yr un budd o adsefydlu os nad yw aelodau’r tîm adsefydlu yn medru’r Gymraeg. Er mwyn i gleifion Cymraeg gyrraedd eu llawn botensial trwy adsefydlu, ymddengys fod angen i therapyddion a staff y tîm adsefydlu sy’n rhyngweithio gyda’r cleifion fedru sgwrsio yn Gymraeg.
· Gan roi sylw penodol i’r sector gofal sylfaenol, cynhaliwyd ymholiad statudol cyntaf Comisiynydd y Gymraeg yn 2014.  Ei ffocws oedd profiadau siaradwyr Cymraeg o dderbyn neu fethu â derbyn gwasanaethau gofal sylfaenol drwy gyfrwng y Gymraeg. Cafwyd adroddiad swmpus ar sail tystiolaeth sy’n disgrifio ‘profiadau dirdynnol siaradwyr Cymraeg a’u teuluoedd o fethu â chael gwasanaeth iechyd addas i’w anghenion.’ (tud 4). Er hynny,  dywed fod cydnabyddiaeth bellach ar draws y sector iechyd bod ‘y Gymraeg yn rhan annatod o ansawdd gofal a bod darpariaeth Gymraeg neu ddwyieithog yn angenrheidiol i les cleifion Cymraeg eu hiaith.’ (tud 4). 
· Cadarnhau’r angen dirfawr am driniaeth therapi siarad drwy famiaith a wnaeth Hughes (2018) wrth archwilio profiadau siaradwyr Cymraeg o wasanaethau iechyd meddwl. Honnir fod angen ‘gweithredu’r cysyniad gwerthfawr o ‘gynnig rhagweithiol’ i’r eithaf yn y maes hwn a sicrhau darpariaeth ieithyddol sensitif fel mater o drefn  mewn gwasanaethau iechyd meddwl i bob oed’ (tud 6).
· Gyda ffocws penodol ar wasanaethau dementia, bu Comisiynydd y Gymraeg yn cydweithio â Chymdeithas Alzheimer Cymru (2018) er mwyn archwilio  defnydd y Gymraeg mewn gofal. Dengys y canfyddiadau fod pobl sydd wedi’u heffeithio gan ddementia yn methu â chael darpariaeth gofal yn y Gymraeg. Cyflwynir argymhellion sy’n galw am ddatrysiadau polisi er mwyn gwneud gwahaniaeth cadarnhaol i’r ddarpariaeth ar gyfer siaradwyr Cymraeg.
· Ar sail eu hadolygiad o’r llenyddiaeth fyd-eang, daw Martin, Woods a Williams (2018) i’r casgliad fod cydgordiad ieithyddol a diwylliannol yn hynod fuddiol o ran hyrwyddo lles  pobl â dementia sy'n byw mewn cartrefi gofal ar draws y byd. Cynhaliwyd ymchwil penodol mewn cartrefi gofal yng Nghymru sy’n cryfhau'r sylfaen dystiolaeth, ac yn helpu i gyflymu'r broses o integreiddio'r Gymraeg yn ei phrif ffrwd i wasanaethau ar gyfer pobl â dementia, yn wyneb rhwystrau logistaidd, hyfforddiant a gwahaniaethu.
· Wrth ddadansoddi’r dystiolaeth ysgrifenedig a ddarparwyd gan randdeiliaid yn ystod y broses ymgynghori ar Safonau’r Gymraeg ar gyfer y sector iechyd, mae Prys et al (2020) yn datgelu’r tensiwn rhwng y rhethreg wleidyddol (lefel macro) a realiti ymarferol (lefel micro) datblygiadau deddfwriaethol o’r fath. Honnir bod darparwyr gwasanaethau ar y lefel meso â rôl  allweddol wrth liniaru tensiynau a gweithredu newid. 
· Wrth ddadansoddi amcanion llesiant y byrddau iechyd ar draws Cymru a luniwyd ar sail y  Ddeddf Gwasanaethau Cymdeithasol a Llesiant (Cymru) 2014, daw Prys a Mathews (2023) i’r casgliad fod y Gymraeg ar goll o’r cynlluniau hyn gan fynd yn groes i egwyddorion y ddeddf. Honnir fod y byrddau iechyd, ar lefel meso, yn methu cynnal eu rôl allweddol wrth roi’r ddeddfwriaeth lefel macro ar waith yn llwyr. 

Cyfeiriadau a Llyfryddiaeth

[bookmark: cysill]Addysg a Gwella Iechyd Cymru / Cyngor Gofal (2020) Cymru Iachach: Strategaeth Gweithlu ar gyfer Iechyd a Gofal Cymdeithasol.
https://aagic.gig.cymru/files/workforce-strategy/

Bayram, T. a Sakarya, S. (2023). Oppression and internalized oppression as an emerging theme in accessing healthcare: findings from a qualitative study assessing first-language related barriers among the Kurds in Turkey. Int J Equity Health 22, 6. https://doi.org/10.1186/s12939-022-01824-z 

Barnes, J. (1996). Datblygiad Dynol, Iaith ac Ymarfer. Caerdydd: CCETSW.

Bowen, S. (2015). The impact of language barriers on patient safety and quality of care. Ottawa:  Société Santé en français.
https://www.santefrancais.ca/wp-content/uploads/2018/11/SSF-Bowen-S.-Language-Barriers-Study-1.pdf

Comisiynydd y Gymraeg (2014). Fy Iaith: Fy Iechyd. Ymholiad i’r Gymraeg mewn Gofal Sylfaenol. Caerdydd: Comisiynydd y Gymraeg. https://www.comisiynyddygymraeg.cymru/media/4mjczepz/crynodeb-gweithredol-ymholiad-iechyd.pdf 

Comisiynydd y Gymraeg / Alzheimer’s Society Cymru (2018). Gofal Dementia Siaradwyr Cymraeg. Caerdydd: Alzheimer’s Society Cymru / Comisiynydd y Gymraeg. 
https://www.comisiynyddygymraeg.cymru/media/h0knbvow/final-reportwlc.pdf

Cyngor Gofal Cymru (2014) Sgiliau iaith Gymraeg eich gweithlu: eu defnyddio yn effeithiol. Caerdydd: Cyngor Gofal Cymru. file:///C:/Users/gwerfyl/Documents/IAITH/Hyfforddiant%20Mwy%20na%20Geiriau/Welsh-Language-Skills-in-your-workforce-WELSH-2.pdf 

Davies, E. (1994) They All Speak English Anyway, Yr iaith Gymraeg ac Ymarfer Gwrth-orthrymol. CCETSW/TOPPS Cymru.

Davies, E. (1999). Iaith mewn Gwasanaeth Gofalgar. Caerdydd:  Bwrdd Yr Iaith Gymraeg.

Davies, E. (2008). Dwy Iaith Dau Ddewis. Caerdydd: Gofal Cymdeithasol Cymru. https://gofalcymdeithasol.cymru/cms-assets/documents/Dwy-Iaith-Dau-Ddewis.pdf

Dagsvold I, Møllersen S, Stordahl V. (2106). "You never know who are Sami or speak Sami" Clinicians' experiences with language-appropriate care to Sami-speaking patients in outpatient mental health clinics in Northern Norway. Int J Circumpolar Health. 2016 Nov 10;75:32588. doi: 10.3402/ijch.v75.32588. PMID: 27836018; PMCID: PMC5106464. https://pubmed.ncbi.nlm.nih.gov/27836018/ 

de Moissac D., a Bowen, S. (2018). Impact of Language Barriers on Quality of Care and Patient Safety for Official Language Minority Francophones in Canada. J Patient Exp. 2019 Mar;6(1):24-32. doi: 10.1177/2374373518769008. Epub 2018 Apr 18. PMID: 31236448; PMCID: PMC6572938 https://www.ncbi.nlm.nih.gov/pmc/articles/PMC6572938/ 

Hughes, S. (2018). Iechyd meddwl a’r Gymraeg: mae’n amser deffro. Gwerddon Fach 28/11/2018. https://golwg360.cymru/gwerddon/534234-iechyd-meddwl-gymraeg-maen-amser-deffro

Iaith (2012). Profiad Siaradwyr Cymraeg o’r Gwasanaethau Iechyd a Gofal. Caerdydd:  Cyngor Gofal a Llywodraeth Cymru. 
https://www.iaith.cymru/uploads/general-uploads/profiad_siaradwyr_cymraeg_or_gwasanaethau_iechyd_a_gofal.pdf

Irvine, F., Roberts, G., Jones, P., Spencer, L., Baker, C. a Williams, C. (2006). Communicative sensitivity in the bilingual healthcare setting: A qualitative study of language awareness. Journal of Advanced Nursing 53 (4), 1-13. https://pubmed.ncbi.nlm.nih.gov/16448485/ 

Jacobs, E., Chen, A., Karliner, L, Agger-Gupta, N. a Mutha, S. (2006). The Need for More Research on Language Barriers in Health Care: A Systematic Review and Proposed Research Agenda. Milbank Quarterly. 84(1):111–33. 
https://www.ncbi.nlm.nih.gov/pmc/articles/PMC2690153/

Jacobs, E. a Diamond, L. (Gol.) (2017). Providing Health Care in the Context of Language Barriers: International Perspectives. Clevedon: Multilingual Matters. 
https://www.multilingual-matters.com/page/detail/Providing-Health-Care-in-the-Context-of-Language-Barriers/?k=9781783097760 

Liddicoat, A. a Baldauf, R. (2008). Language plannning in local contexts: agents, contexts and interactions yn Liddicoat A. a Baldauf R. (Gol.) Language planning and policy: language plannning in local contexts. Tud 3-17. Clevedon, Multilingual Matters.
https://books.google.co.uk/books/about/Language_Planning_and_Policy.html?id=9os7UwdIYp8C&redir_esc=y 

Llywodraeth Cymru (2012). Mwy na geiriau: Fframwaith Strategol ar gyfer Gwasanaethau Cymraeg mewn Iechyd, Gwasanaethau Cymdeithasol a Gofal Cymdeithasol. Caerdydd: Llywodraeth Cymru. 

Llywodraeth Cymru (2016). Mwy na geiriau: Fframwaith Strategol Olynol ar gyfer Gwasanaethau Cymraeg mewn Iechyd, Gwasanaethau Cymdeithasol a Gofal Cymdeithasol. Caerdydd: Llywodraeth Cymru. 
https://www.llyw.cymru/sites/default/files/publications/2019-04/fframwaith-strategol-olynol-ar-gyfer-gwasanaethau-cymraeg-mewn-iechyd-gwasanaethau-cymdeithasol-a-gofal-cymdeithasol-2016-2019.pdf 

Llywodraeth Cymru (2017). Cymraeg 2050: miliwn o siaradwyr. Caerdydd: Llywodraeth Cymru.
https://www.llyw.cymru/sites/default/files/publications/2019-03/cymraeg-2050-strategaeth-y-gymraeg-v1-1.pdf

Llywodraeth Cymru (2021) Gwerthusiad o Mwy na Geiriau. Caerdydd: Llywodraeth Cymru. 
https://www.llyw.cymru/sites/default/files/statistics-and-research/2021-08/gwerthusiad-o-mwy-na-geiriau-fframwaith-strategol-olynol-ar-gyfer-gwasanaethau-cymraeg-mewn-iechyd-gwasanaethau-cymdeithasol-a-gofal-cymdeithasol-2016-19.pdf

Llywodraeth Cymru (2022). Fframwaith Strategol Mwy na Geiriau Cynllun Pum Mlynedd 2022-27. Caerdydd: Llywodraeth Cymru. https://www.llyw.cymru/sites/default/files/publications/2022-07/mwy-na-geiriau-cynllun-gweithredu-2022-2027.pdf 

Madoc-Jones, I. (2004). Linguistic sensitivity, indigenous peoples and the mental health system in Wales. International Journal of Mental Health Nursing 13:216-224.
https://onlinelibrary.wiley.com/doi/abs/10.1111/j.1440-0979.2004.00337.x

Martin, C., Woods, B. a  Williams, S. (2019). Language and Culture in the Caregiving of People with Dementia in Care Homes - What Are the Implications for Well-Being? A Scoping Review with a Welsh Perspective. J Cross Cult Gerontol. 2019 Mar;34(1):67-114. doi: 10.1007/s10823-018-9361-9. PMID: 30484003. https://pubmed.ncbi.nlm.nih.gov/30484003/ 

Misell, A. (2000). Y Gymraeg yn y Gwasanaeth Iechyd: Ehangder, Natur a Digonolrwydd Darpariaeth Gymraeg yn y Gwasanaeth iechyd Gwladol yng Nghymru. Caerdydd: Cyngor Defnyddwyr Cymru. 
https://archive.org/details/WELSHINTHEHEALTHSERVICETheScopeNatureAndAdequacyOfWelshLanguageProvisionInTheNat/mode/2up

Mustajoki M, Eriksson JG, Forsén T. Health behaviour among bilingual Swedish speaking patients in the Finnish healthcare setting. J Family Med Prim Care. 2020 Aug 25;9(8):4045-4052. doi: 10.4103/jfmpc.jfmpc_317_20. PMID: 33110808; PMCID: PMC7586555.
https://pubmed.ncbi.nlm.nih.gov/33110808/ 

Owen, H.D. a Morris, S. (2012). Effaith iaith ar adsefydlu corfforol: Astudiaeth o ddylanwad iaith ar effeithiolrwydd therapi mewn cymuned Cymraeg. Gwerddon 10 – 11:83-112.
https://gwerddon.cymru/media/hmla3wrb/rhifyn10-e4.pdf

Prys, C. (2010). The Use of Welsh in the Third Sector in Wales. Contemporary Wales, 23 (1):184-200.
https://www.ingentaconnect.com/content/uwp/cowa/2010/00000023/00000001/art00013

Prys C., Hodges, R. a Roberts, G. (2020). Rhetoric and reality: critical review of language policy and legislation governing official minority language use in health and social care in Wales. Linguistic Minorities and Society 15-16, 87-110. 
https://www.erudit.org/en/journals/minling/2021-n15-16-minling06133/1078478ar.pdf 

Prys, C. A Mathews, D. (2023) Well-being and language; language as a well-being objective in Wales. Current Issues in Language Planning 24 (4) 400-417. https://www.tandfonline.com/doi/epdf/10.1080/14664208.2022.2117962?needAccess=true 

Roberts, G. (1994). Nurse patient communication within a bilingual healthcare setting. British Journal of Nursing 3 (2), 60-67. https://pubmed.ncbi.nlm.nih.gov/27901597/ 

Roberts, G. and Paden, L. (2000). Identifying the factors influencing minority language use in 
healthcare education: a European perspective. Journal of Advanced Nursing 32, 1, 75-83.
https://pubmed.ncbi.nlm.nih.gov/10886437/

Roberts, G., Kent, B., Prys, D. a Lewis, R. (2003). Describing chronic pain: towards bilingual 
practice. International Journal of Nursing Studies 40, 889-902. 
https://pubmed.ncbi.nlm.nih.gov/14568370/

Roberts, G., Irvine, F., Jones, P., Spencer, L., Baker, C. a Williams, C. (2004) Adroddiad am Astudiaeth o Ymwybyddiaeth o’r Gymraeg yn y Ddarpariaeth Gofal Iechyd yng Nghymru. Caerdydd: Llywodraeth Cynulliad Cymru. 
https://www.semanticscholar.org/paper/Report-of-a-Study-of-Welsh-Language-Awareness-in-in-Roberts-Irvine/36145edd5e403cfcb2c80b183be18b885511fd0c

Roberts, G., Irvine, F., Jones, P., Spencer, L., Baker, C. a Williams, C. (2007). Language awareness in the bilingual healthcare setting: a national survey. International Journal of Nursing Studies 44, 1177-1186. https://pubmed.ncbi.nlm.nih.gov/17054959/ 

[bookmark: OLE_LINK1]Roberts, G., Irvine, F., Tranter, S. a Spencer, L. (2010) Identifying priorities for establishing bilingual provision in nurse education: A scoping study. Nurse Education Today 30, 623-630. https://pubmed.ncbi.nlm.nih.gov/20045227/ 

Roberts, G,, a Burton, C. (2013). Implementing the evidence for language appropriate 
healthcare systems: the Welsh context. Canadian Journal of Public Health 
104(6)(Suppl.1):S88-S90. 
http://journal.cpha.ca/index.php/cjph/article/viewFile/3496/2821

Roberts, G. (2017). Breaking the silence: identifying the needs of bilingual speakers in healthcare. Yn  Jacobs E a Diamond L (Gol.) Providing Health Care in the Context of Language Barriers: International Perspectives. Tud 116-148. Clevedon: Multilingual Matters.
https://www.multilingual-matters.com/page/detail/Providing-Health-Care-in-the-Context-of-Language-Barriers/?k=9781783097760
 
Seale, E., Reaume, M., Batista, R., Eddeen, A., Roberts, R., Rhodes, E., McIsaac,, D. Kendall, C., Sood, M., Prud'homme, D. a Tanuseputro, P. (2022) Patient-physician language concordance and quality and safety outcomes among frail home care recipients admitted to hospital in Ontario, Canada. CMAJ. 2022 Jul 11;194(26):E899-E908. doi: 10.1503/cmaj.212155. PMID: 35817434; PMCID: PMC9328476.
https://pubmed.ncbi.nlm.nih.gov/35817434/

Siencyn, S.W.  (1995) A Sound Understanding – an introduction to language awareness, Caaerdydd: CCETSW.

Société Santé en français (2015) Framework for recruitment and retention of bilingual human resources in the health sector. Ontario: SSF.
https://savoir-sante.ca/en/content_page/download/248/348/21?method=view 

[bookmark: _GoBack]Thomas, G, (1998), The Experience of Welsh Speaking Women in a Bilingual Maternity Service. Traethawd MSc. Caerdydd: Prifysgol Cymru.

Williams, Rh.H, Williams, H. and Davies, E. (gol.) (1994) Gwaith Cymdeithasol a'r Iaith Gymraeg. Caerdydd: Gwasg Prifysgol Cymru. 


9


9

